Bos
Store norske leksikon,Biologi,Dyreriket,Ryggstrengdyr,Virveldyr,Pattedyr,Klovdyr,Kvegfamilien,Bos
Bos er en slekt i oksefamilien som blant annet omfatter husdyret storfe (vanlig ku og okse). Andre nålevende medlemmer av slekten er gaur, jak, gayal, bantengfe, kouprey og zebu.
Man regner med at den utdødde uroksen (Bos primigenius) er stamformen til storfe. Så sent som i 1550 levde uroksen i en polsk dyrehage, og det siste kjente eksemplaret av arten, ei ku, døde i Masovia i 1627. Den var utbredt over Europa fra Sør-Sverige til Alpene, og fra atlanterhavskysten til Vest-Asia. Den ble temmet på mange steder (for eksempel i Assyria).Dyrene i slekten Bos har runde horn. Slekten tilhører undergruppen oksedyr innenfor oksefamilien. Ordet kveg brukes iblant som norsk navn på slekten Bos, men kveg kan også brukes i en annen betydning, som samlebetegnelse for større husdyr som holdes for melkens og kjøttets skyld, inkludert storfe, sau og geit. Les mer i Store norske leksikon oksefamilien storfe